**48. LEHOLA-LEMBITU MÄNGUDE NAISTE VÕRKPALLI JUHEND 2021

I Eesmärk**

Arendada võrkpalli kui suurepärast spordiala kõigi Põhja-Sakala valla ja elanike seas. Populariseerida sportlikke eluviise piirkonna elanike hulgas. Selgitada välja parim võistkond naiste võrkpallis.

**II Aeg ja koht**

**Võistlus toimub 2. oktoobril 2021 Sürgavere Spordihoones algusega kell 11.00.**
**III Osavõtjad**

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla/linna territooriumil.

Piirkond võib mängudel osaleda maksimaalselt 2 võistkonnaga.

Iga võistleja vastutab oma tervisliku seisundi eest ise.

Osalejatel (alates 18. eluaastast) palun esitada COVID-tõend vaktsineerituse, läbipõdemise või tervishoiuteenuse osutaja poolt tehtud koroonatesti negatiivse tulemuse kohta.

**IV Võistluste süsteem**

Võistkonna suurus 4 mängijat (3 väljakul + 1 varu). Mängitakse väljakul, mille mõõtmed on 4,5x9 m. Mängu võidab võistkond, kes on saanud 2 geimi võitu. Geim mängitakse 25 punktini. Geimi võiduks peab olema vähemalt 2 punktine vahe. Geimide seisul 1:1 mängitakse otsustav kolmas geim 15 punktini (2 punktise vahega). 8 punkti mängimise järel vahetatakse pooled. Mängus on keelatud igasugune võrgupuude ja jalaga võrgu alt läbi olemine.

Kui võistlustel osaleb kuni 5 võistkonda, siis mängitakse turniirisüsteemis. Juhul kui osalejaid on 6 või enam võistkonda, siis loositakse alagrupid. Peale alagruppide mänge mängitakse ristimängud (alagruppide 2 paremat). Välja mängitakse kõik kohad.

**V Autasustamine**

Kolme parema võistkonna liikmeid autasustatakse medalite ja diplomitega.

 **VI Üldist**

Kõik juhendis määratlemata küsimused lahendavad korraldajad kohapeal.